Sùilean

|  |  |
| --- | --- |
|  |  |
|  Notaichean tidseir:Tha an stiùireadh gu h-ìosal sgrìobhte mar cheistean airson gach duilleag anns an leabhar a bheir stiùireadh dhan tidsear leis a’ bheachd gu bheil an clas ann am buidhnean de thriùir le leabhar do gach buidheann. Tha an leabhar seo glè mhath airson nan cuspairean seo – beathaichean no a’ bhodhaig is sibh ag ionnsachadh mu fhradharc, no beathaichean a tha beò air an oidhche.  |
|  | **Ceistean** |
| **Clàr-innse** | * Dè tha clàr-innse ag innse dhuinn?
* Dè an duilleag air a bheil fiosrachadh air doille?
 |
| **Carson a tha suìlean? td2****Ciamar a tha sùilean ag obrachadh? td3** | * Dè an obair a tha aig sùilean?
* Coimhead air caraid; am faic thu a’ chlach-sùla aca?
* [Nam biodh tìde ann dh’fhaodadh tu solas beag a chur nan sùilean airson an diofar fhaicinn)
* Am faic sinn anns an dorchadas?
* ’S dòcha gum faodadh sibh bruidhinn air na leanas: rosgan (eyelashes), malaidhean (eyebrows)
 |
| **Sùilean air an aghaidh td4 & td5** | * Dè na beathaichean a tha seo? An urrainn dhuibh smaoineachadh air beathaichean eile aig a bheil sùilean air an aghaidh?
 |
| **Sùilean air a’ chliathaich td6& td7** | * Seall air sùilean nam beathaichean seo. Chan eil iad air aghaidh an aodainn aca, ach tha iad air a’ chliathaich.
* A bheil beachd agaibh carson a tha seo?
* An urrainn dhuibh smaoineachadh air beathaichean eile aig a bheil sùilean air a’ chliathaich?
 |
| **Sùilean air a’ mhullach td8** **Sùilean a chì air an oidhche td9** | * [Gun a bhith a’ tionndadh na h-ath dhuilleig] Nise, smaoinichibh air beathaichean air a bheil sùilean air mullach an cinn. Dè an seòrsa beathaich a bhiodh an sin?
* [Fosglaibh an ath dhuilleag] An robh sibh ceart?
* Tha cuid de bheathaichean beò air an oidhche; ainmich fear no dhà. (cailleach-oidhche, cat, broc)
 |
| **Dè chì sinn? td10 & td11** | * Tha diofar ann eadar sinn fhèin agus cuid de bheathaichean. Seall air an dà dhealbh seo (duilleag 10). Dè an diofar eadar an dà dhealbh?
* Cò aig a tha speuclairean anns a’ chlas? Carson a tha iad agaibh?
* Nise, seall air an dà dhealbh a tha seo (duilleag 11). Dè an diofar a chì sibh eadar na dealbhan seo?
 |
| **Dath-dhoille td12****Doille td13** | * Air duilleag 10, chunnaic sinn gun robh cù a’ faicinn gun dath sam bith. Tha dath-dhoille air cuid de dhaoine cuideachd.
* Dè tha sibh a’ mothachadh mun dà dhealbh a tha seo?
* Dè tha doille a’ ciallachadh?
* An aithne dhuibh duine sam bith a tha dall?
* [Nan robh e comasach bhiodh eisimpleir de bhraille feumail. Dh’fhaodadh sibh cuideachd “feuchainn ri bhith dall”, “cuir an t-earball air an asal” no a leithid?]
* Carson a tha cù aig a’ bhoireannach anns an dealbh? Dè an obair a tha aig a’ chù?
 |
| **Sùilean iongantach td14 & td15** | * Dè tha trìd-shoilleir a’ ciallachadh? Tha na sùilean aig na beathaichean seo gu math sònraichte.
* [Bhiodh bhidio beag bhon Eadar-lìon gu math cuideachail airson sealltainn mar a tha sùilean leòmhainn-làir ag obair – a’ tionndadh ann an diofar dhòighean.]
 |